Catholicæ fides Ecclesiæ totum diffusæ per orbem necessariò à se inuicem exposcit, quorumcumque vnum caput Christus est, vniuersa compatiac congaudere membra sub capite Christo. Huic igitur formæ impressa Ecclesia S. Ioannis Reomaensis, tempore Domni Bernardi Abbatis, statuit cum Ecclesia Tullensi, quæ sub Patrocinio sancti Mansueti fundata est societatem huiusmodi. Capitulum vtriusque commune, statutum est etiam assentientibus vtriusque congregationis Abbatibus,  fratribus vt si frater Reomaensis Ecclesiæ propria voluntate, vel aliquo scandalo commotus Ecclesiæ beati Mansueti refugium petierit,  ibidem morari voluerit, gratanter  honestè quandiu libuerit suscipiatur, etsi postmodum Ecclesiæ suæ reconciliari voluerit, absque vlla satisfactione reconcilietur. Similiter  de S. Mansueti fratribus concessum est. Cùm verò obitus alicuius ex fratribus nunciatus fuerit, illico officium in generali, septem Missæ,  septem Officia,  triginta diebus, Verba mea, pro eo cantentur. Cùm verò obitus Domini Bernardi Abbatis,  Domini Rainaldi Abbatis nunciatus fuerit tricenarium integrum ei fiet. Festiuitas verò beatissimi Ioannis Confessoris  sancti Mansueti ab vtrisque solemniter celebrabitur. Huius autem societatis confœderatio temporibus perpetuis inuiolanda, consentientibus nobis Guidone Abbate  conuentu Reomaensis Monasterii,  Vuillelmo Abbate, ac conuentu Ecclesiæ sancti Mansueti Tullensis in his temporibus est innouata. Actum anno Domini millesimo ducentesimo tricesimo quarto, decimotertio Calendas Iunii.